[{"text_idx": "#000004", "text": "Honen inguruan Langunek hizkuntza naturalaren prozesamenduaren esparruan Euskadin dagoen potentziala nabarmendu zuen. \u201cOso metro gutxitan teknologia garatzen duten hainbat erakunde ditugu eta horrek LANGUNE bezalako elkartea sortzea erraztu du. Europan leku gutxi daude potentzial honekin, eta hori aprobetxatu egin behar dugu. PERTEak palanka bat izan behar du lehen mailako ekosistema teknologiko bat sortzeko eta Euskadin hori egiteko prest gaude\u201d, azaleratu zuen Lohitzune Txarolak."}, {"text_idx": "#000005", "text": "Languneko zuzendariak hizkuntza teknologiaren alorrean Euskadik duen lehiarako abantaila ere azpimarratu zuen mahai-inguruan: \u201cEuskadin, urteak daramatzagu elebitasunean bizitzen arlo publikoan zein pribatuan. Horrek irtenbide ezberdinak probatzera eta esperimentatzera eraman gaitu. Adibidez, itzulpenak administrazioari dakarkion gastuak, itzulpen-sistemen garapena bultzatu du, eta aurrera eginarazi digu zentzu horretan\u201d."}, {"text_idx": "#000006", "text": "Txarolak bere parte hartzea amaitu zuen gogoraraziz hizkuntza industriako enpresak gai direla euren teknologia sortzeko: \u201cEz gara teknologiako enpresa laguntzaileak, teknologia eta gailu adimendunak fabrikatzen ditugun enpresak gara eta hau barneratu beharreko indar-ideia da\u201d."}]